Սանցինշան

Սանցինշան լեռ ( չինարեն հեշտ. 三清山 , պինին: Sānqīng Shān, կամ Սանցին լեռ), լեռ և նույնանուն ազգային պարկ Չինաստանի Ցզյանսի նահանգում՝ Նանչան քաղաքից մոտ 215 կմ դեպի արևելք։ 2008 թվականին տարածքն ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։ Տարածքի հիմնական տեսարժան վայրը գրանիտե ժայռերի խմբերն են խիտ անտառի մեջ։ Ազգային պարկն ընդգրկում է 22,950 հա տարածք, որը գտնվում է Հուայու լեռնաշղթայի արևմուտքում։ «Սանցին» անունը բառացիորեն թարգմանաբար նշանակում է Երեք բարեպաշտ (դաոսական տաճարում կան երեք արձաններ՝ Լաոս ցզի, Դեղին կայսր և Նեֆրիտե կայսր): Բնական լանդշաֆտը բաղկացած է 48 գագաթից և 89 գրանիտե սյունից, որոնց մի մասը հիշեցնում է մարդկանց կամ կենդանիների ուրվագծեր։ Սանցինշան լեռան բարձրությունը հասնում է 1817 մետրի։ Ազգային պարկի տարածքը ծածկված է բարեխառն գոտու անտառներով, բայց շրջապատված է մերձարևադարձային բուսականությամբ։ Ծանոթագրություններ Արտաքին հղումներ Պաշտոնական կայք Արխիվացված 2006-02-02 Wayback Machine